钦定古今图书集成/明伦汇编/官常典/第491卷 > 契苾明
## 钦定古今图书集成/明伦汇编/官常典/第491卷 > 契苾明

按《唐书契苾何力传》：“何力子明，字若水，孺褓授上柱
国，封渔阳县公。年十三，迁奉辇大夫。李敬元征吐蕃，
明为柏海道经略使，以战多，进左威卫大将军，袭封，
赐锦袍宝带，它物蕃伙。擢嫡子三品官，再迁鸡田道
大总管，至乌德鞬山，诱附二万帐。武后时，明妻及母
临洮县主皆赐姓武，以左鹰扬卫大将军卒，年四十”
六。赠凉州刺史，谥曰靖。子耸袭爵。